Ritratt: Facebook: Tiziaana Lagana / Canva / Muntaġġ .td_uid_2_611222bb93f42_rand.td-a-rec-img{text-align:left}.td_uid_2_611222bb93f42_rand.td-a-rec-img img{margin:0 auto 0 0} Tħabbret il-mewt ta' Samuel "Sammy" Busuttil magħruf ukoll bħala "Sunny", eks President u President Onorarju tal-Għaqda Regatta Nazzjonali. Busttil miet ilbieraħ, il-Ħadd 8 ta' Awwissu. Busuttil beda l-karriera tiegħu fir-Regatta fl-1968 meta mar protesta fuq il-baħar bid-dgħajsa ta' missieru. Dak iż-żmien din il-protesta kienet tissejjaħ tal-fekruna. Wara din il-protesta Sunny nħatar segretarju tal-klabb tar-Regatta. Fl-1977, il-President tal-klabb ta' Bormla Matty Grima irriżenja u t-tmexxija tal-klabb waqgħet f'idejn Sunny. Taħt it-tmexxija ta' Busuttil Bormla rebhet 11-il darba x-Shield ta' Settembru, kif ukoll 8 darbiet ix-Shield ta' Marzu, 10 darbiet ix-Shield Kategorija B ta' Settembru, kif ukoll 7 darbiet Kategorija B ta' Marzu, kif ukoll 7 darbiet x-Shield tal-Under 18. Bejn l-1978 u l-2007 Samuel Busuttil kien President ukoll tal-Ghaqda Regatta Nazzjonali. Huwa kien strumentali ħafna biex jiddaħħlu bosta innovazzjonijiet fir-Regatta, fosthom il-Kategorija B ta' Marzu u Settembru, kif ukoll tal-Under 18. L-aħħar tislima se tingħata għada t-Tlieta 10 ta' Awwissu fis-2:00pm fil-Knisja parrokkjali tal-Immakulata Kunċizzjoni ta' Bormla. Samuel, strieħ fis-sliem. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_611222bb94255_rand.td-a-rec-img{text-align:left}.td_uid_3_611222bb94255_rand.td-a-rec-img img{margin:0 auto 0 0}